4.2.

EØSU efterlyser en ny EU-ramme for 2018-2021 med en fuldt finansieret og koordineret handlingsplan med det sigte at styrke lovgivningen og initiativer på EU-niveau rettet mod at bekæmpe varemærkeforfalskning gennem foranstaltninger som at: — fremskynde oprettelsen af et fælles europæisk toldsystem med fælles procedurer, instrumenter og databaser med direkte søgeadgang — vedtage fælles kriterier for udarbejdelse af statistik med fokus på sektorspecifikke initiativer, da der ikke findes en universalløsning — fremme innovative sporings- og overvågningsapplikationer — styrke koordineringen på EU-plan, således at bekæmpelsen af forfalskninger følger samme standarder i alle medlemsstater — optrappe efterretningsaktiviteterne og indgå flere og mere omfattende bilaterale aftaler om retshåndhævelse i hele forsyningskæden bl.a. ved hjælp af et udvidet net af lokale EU-IPR-kontorer — træffe øjeblikkelige skridt til at fremme en forenklet EU-ramme for støtte og bistand til europæiske SMV'er — indføje bestemmelser om bekæmpelse af varemærkeforfalskning i nye frihandelsaftaler — gennemføre og koordinere forebyggende foranstaltninger på internationalt niveau for at overvåge de 3 000 frizoner og hele forsyningskæden — give de kompetente EU-myndigheder til opgave at indsamle fuldt ud sammenlignelige statistiske oplysninger om sammenhængen mellem varemærkeforfalskede varer og dødsfald og ulykker — iværksætte fælles EU-foranstaltninger for mere effektivt at føre kontrol med og forhindre de risici, som varemærkeforfalskninger indebærer for folkesundheden — forbedre EU's kommunikationen med forbrugerne ved at advare dem om og lære dem at identificere de pågældende varer (se JRC-modellen) — opmuntre erhvervslivet i EU til en mere effektiv informationsdeling om problemer som følge af varemærkeforfalskning og til at optrappe de praktiske foranstaltninger til bekæmpelse af varemærkeforfalskning, som f.eks. særlige telefontjenester for forbrugere og bedre datastyringssystemer — koordinere indsatsen i forhold til e-handel (betalingsmetoder og annoncering) og indføre særlige fælles regler om overvågning af salget af lægemidler og andre følsomme varer på internettet med inddragelse af operatører, brancheorganisationer og forbrugersammenslutninger — i højere grad udnytte, at varemærkeforfalskning er en forbrydelse over for kriminelle organisationer og i forhold til deres indvirkning på sikkerheden og folkesundheden ved at udvide de anerkendte retsprincipper i Medicrimekonventionen til industrielle varemærkeforfalskninger, hvortil der knytter sig risici for sikkerheden og folkesundheden — udarbejde særlige regler for overvågning af salg af lægemidler, fødevarer og andre følsomme varer på internettet i samarbejde med EMA, Europol, EFSA og ENISA — vurdere den rolle, som formidlere kan spille i at beskytte intellektuelle ejendomsrettigheder, herunder i forbindelse med varemærkeforfalskninger, og overveje en ændring af det særlige EU-retsgrundlag for håndhævelse (12) — udvikle og støtte en stærk europæisk kampagne mod varemærkeforfalskning i og uden for det indre marked sideløbende med nationale kampagner — fremme et fælles teknologiinitiativ om varemærkeforfalskning under Horisont 2020 — øremærke tilstrækkelige midler til de foranstaltninger, der skal iværksættes under den nye handlingsplan 2018-21.